30/12/2009 | Administración LocalMunicipal
Cedeira
Edicto de incoación de expedientes sancionadores (Balseira Coello Alfonso e 9 máis)

RECADACIÓN MULTAS - CONCELLO DE CEDEIRA EDICTO ACTO QUE SE NOTIFICA: Incoación de expedientes sancionadores. De conformidade co disposto nos artigos 59.5 e 61 da Lei 30/1992, de 26 de novembro, de réxime xurídico das administracións públicas e procedemento administrativo común, publícase notificación de incoación dos expedientes sancionadores que a continuación se relacionan, por denuncias formuladas en materia de tráfico polos axentes da autoridade, ás persoas ou entidades que se indican, ao non ser posible realizar a notificación, logo de intentala no enderezo que figura no rexistro de vehículos ou no de condutores e infractores, feito do que se ten constancia no expediente. LUGAR E FORMA DE PAGAMENTO. A sanción poderá facerse efectiva cunha redución do 30 % sobre a contía correspondente consignada no boletín de denuncia polo axente ou no seu defecto, na notificación posterior de devandita denuncia, sempre que devandito pagamento se efectúe dentro dos 30 días naturais seguintes á presente publicación, por un dos seguintes medios: a.- Mediante xiro postal dirixido ao Concello de Cedeira, sito na rúa real 15, Cedeira 15350 A Coruña, facendo constar número de expediente, nome e enderezo do infractor b.- Mediante ingreso na conta 2080-0196-31-0040004076 de Caixanova, indicando nº de expediente, nome e matrícula. O abono anticipado coa redución anteriormente sinalada implicará unicamente a renuncia a formular alegacións e a terminación do procedemento sen necesidade de ditar resolución expresa. RECURSOS E PERSOAS RESPONSABLES 1). O artígo 72 do R. D. 339/1990, polo que se aproba o texto articulado da Lei de tráfico, circulación e seguranza viaria, modificado pola Lei 17/2005, de 19 de xullo, establece que o titular do vehículo ten o deber de identificar verazmente ao condutor do mesmo no prazo de 15 días dende a presente publicación, indicando o nome completo, enderezo e DNI (adxuntando copia do mesmo). Se non se identifica ao condutor o titular do vehículo será sancionado como autor de falta moi grave (con multa pecuniaria de 301,00 ata 1.500,00€). Devandita obrigación concrétase da seguinte forma: PERSOAS XURÍDICAS: Deberán identificar sempre ao condutor. PERSOAS FÍSICAS: enténdese que é Vde. o condutor do vehículo se non facilita os datos do mesmo nos termos devanditos. O titular do vehículo responderá tamén como autor de falta moi grave cando non sexa posible notificar a denuncia ao condutor que se identifique por causa imputable a devandito titular. Só poderá interpoñer alegacións e os recursos procedentes o condutor responsable da infracción.2). En caso de desconformidade coa denuncia, ao abeiro do art.79.1 do RDL 339/1990, o denunciado poderá formular escrito de alegacións perante a Alcaldía, no prazo de quince días hábiles dende a presente publicación, que será presentado ou remitido ao Rexistro xeral do Concello de Cedeira, sito na rúa real 15, Cedeira 15350 A Coruña. No suposto de non presentar alegacións dentro do prazo establecido, o contido da presente notificación, transformarase automáticamente en proposta de sanción ao abeiro do establecido no art.13.2 do R. D. 1389/1993, de 4 de agosto, que regula o Procedemento para o exercicio da potestade sancionadora. PERDA DE PUNTOS NOS PERMISOS E LICENZAS DE CONDUCIÓN. Cando un condutor sexa sancionado en firme en vía administrativa pola comisión dalgunha das infraccións graves ou moi graves relacionadas na Lei 17/2005, de 19 de xullo, os puntos que corresponda descontar do crédito que teña no seu permiso ou licenza de condución quedarán descontados de forma automática e simultánea no momento no que se proceda á anotación da citada sanción no Rexistro de condutores e infractores, quedando constancia en devandito Rexistro do crédito total de puntos dos que dispor o titular da autorización. Para consultar o seu saldo de puntos pode facelo en www.dgt.es.Cedeira, a 2 de decembro de 2009 Asdo. O Instrutor: Jia Hui Bidilica Enrile